**KÚPNA ZMLUVA**

uzavretá podľa § 409 a nasl. zákona č. 513/1991 Zb. Obchodného zákonníka

(ďalej len „ObZ“)

medzi týmito zmluvnými stranami

**Predávajúci:**   
Obchodné meno: .............................

Sídlo: .............................

IČO: .............................

DIČ: .............................

IČ DPH: .............................

Číslo účtu: .............................

Zapísaný v: .............................

Za ktorého koná: .............................

(ďalej aj len ***„predávajúci“***)

a

**Kupujúci:**   
Obchodné meno: .............................

Sídlo: .............................

IČO: .............................

DIČ: .............................

IČ DPH: .............................

Číslo účtu: .............................

Zapísaný v: .............................

Za ktorého koná: .............................

(ďalej aj len  ***„kupujúci“***)

(ďalej predávajúci a kupujúci spolu aj len ***„Zmluvné strany“***)

**Čl. I.**

**Úvodné ustanovenia**

1. Predávajúci je podnikateľom, ktorý podniká v oblasti : ...............................
2. Kupujúci je podnikateľom, ktorý má záujem od predávajúceho kúpiť tovar uvedený v čl. III tejto zmluvy.

**Čl. II.**

**Predmet zmluvy**

1. Predmetom tejto zmluvy je záväzok predávajúceho dodať kupujúcemu tovar uvedený v čl. III tejto zmluvy za podmienok dohodnutých v tejto zmluve a previesť na neho vlastnícke právo k tomuto tovaru a záväzok kupujúceho zaplatiť predávajúcemu za tovar uvedený v čl. III tejto zmluvy kúpnu cenu uvedenú v čl. IV tejto zmluvy za podmienok dohodnutých v tejto zmluve.

**Čl. III.**

**Tovar**

1. Tovarom je ................ a to v celkovom množstve ...... kusov. (ďalej len „tovar“).
2. Predávajúci sa zaväzuje dodávať kupujúcemu tovar uvedený v bode 1 tohto článku zmluvy v množstve uvedenom v bode 1 tohto článku zmluvy pravidelne, a to vždy raz za kalendárny mesiac, najneskôr do 5. dňa príslušného kalendárneho mesiaca. Zmluvné strany môžu znížiť alebo zvýšiť množstvo mesačne dodávaného tovaru na základe písomnej dohody.

**Čl. IV.**

**Kúpna cena a platobné podmienky**

* + - 1. Zmluvné strany sa dohodli, že kupujúci je povinný zaplatiť za dané množstvo kusov tovaru uvedeného v čl. III bode 1 tejto zmluvy kúpnu cenu ............ eur (slovom: .......................eur).
      2. Kupujúci je povinný predávajúcemu platiť kúpnu cenu uvedenú v bode 1 tohto článku zmluvy pravidelne raz za mesiac, a to vždy po dodaní tovaru v zmysle čl. III bodu 2 tejto zmluvy.
      3. Kupujúci sa zaväzuje zaplatiť predávajúcemu kúpnu cenu uvedenú v bode 1 tohto článku zmluvy vždy najneskôr do 15 dní odo dňa dodania daného množstva kusov tovaru uvedeného v čl. III bode 1 tejto zmluvy a dodania faktúry v príslušnom kalendárnom mesiaci za dané obdobie, a to na číslo účtu predávajúceho, ktoré je uvedené v záhlaví tejto zmluvy. V prípade, ak dôjde k zmene účtu, je predávajúci povinný túto skutočnosť bezodkladne oznámiť kupujúcemu.
      4. Za účelom úhrady kúpnej ceny sa predávajúci zaväzuje vždy každý mesiac pri dodaní tovaru podľa čl. III bodu 1 a 2 tejto zmluvy vystaviť kupujúcemu faktúru. V prípade, ak predávajúci nepredloží kupujúcemu spolu s tovarom aj faktúru za dané obdobie, predlžuje sa doba, v ktorej je kupujúci povinný zaplatiť predávajúcemu kúpnu cenu podľa bodu 1 tohto článku tak, že začína plynúť odo dňa dodatočného doručenia faktúry predávajúcim.
      5. Kúpna cena podľa bodu 1 tohto článku sa považuje za zaplatenú dňom pripísania kúpnej ceny na účet predávajúceho uvedený v záhlaví tejto zmluvy.

**Čl. V.**

**Nadobudnutie vlastníckeho práva**

**a nebezpečenstvo škody na predmete kúpy**

Kupujúci nadobúda vlastnícke právo k tovaru uvedenému v čl. III bode 1 a 2 tejto zmluvy v okamihu, keď mu je tovar odovzdaný.

Nebezpečenstvo škody na tovare prechádza na kupujúceho v okamihu, keď prevezme tovar od predávajúceho, alebo ak tak neurobí včas, v čase, keď mu predávajúci umožní nakladať s tovarom a kupujúci poruší zmluvu tým, že tovar neprevezme.

**Čl. VI.**

**Práva a povinnosti zmluvných strán**

* + - 1. Predávajúci sa zaväzuje odovzdať kupujúcemu spolu s tovarom všetky potrebné doklady, ktoré sa na tovar vzťahujú a sú potrebné na prevzatie a užívanie tovaru, a to najmä návod na obsluhu.
      2. Predávajúci sa zaväzuje, že zabezpečí ochranu tovaru pred jeho poškodením alebo zničením najmä tak, že tovar vhodným spôsobom zabalí. V prípade porušenia tejto povinnosti zodpovedá predávajúci za vady tovaru, ktoré vzniknú porušením povinnosti náležite ochrániť tovar pred jeho poškodením alebo zničením.
      3. Predávajúci sa zaväzuje tovar odovzdať kupujúcemu na mieste ním určenom. Kupujúci sa za týmto účelom zaväzuje prevziať tovar a potvrdiť prevzatie tovaru od predávajúceho podpísaním dodacieho listu.

**Čl. VII.**

**Zánik zmluvy**

* + - 1. Zmluva zaniká:

1. dohodou zmluvných strán,
2. výpoveďou,
3. odstúpením od zmluvy.
   * + 1. Zmluvné strany sa dohodli, že ktorákoľvek zmluvná strana môže zmluvu vypovedať aj bez uvedenia dôvodu. Výpovedná doba je 2 mesiace a začína plynúť odo dňa doručenia písomného oznámenia o vypovedaní tejto zmluvy druhej zmluvnej strane.
       2. Zmluvné strany sa dohodli, že majú právo odstúpiť od zmluvy v prípade, ak druhá strana najmenej dvakrát po sebe nasledujúcich kalendárnych mesiacoch poruší povinnosť dodať tovar podľa čl. III tejto zmluvy, resp. poruší povinnosť zaplatiť kúpnu cenu za dodaný tovar podľa čl. IV tejto zmluvy.

**Čl. VIII.**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Zmluva bola vypracovaná v dvoch vyhotoveniach, pričom každá zo zmluvných strán obdrží jeden rovnopis zmluvy.
3. Všetky dodatky a prílohy k zmluve sú platné výlučne v písomnej forme.
4. Vzťahy osobitne touto zmluvou neupravené sa riadia ustanoveniami Obchodného zákonníka a ostatnými všeobecne záväznými právnymi predpismi.
5. Zmluvné strany sa dohodli, že ak niektoré ustanovenie tejto zmluvy sa stane neplatným, ostatné ustanovenia tejto zmluvy zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa zmluvné strany zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto zmluvy.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, a ani za nápadne nevýhodných podmienok.
7. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju podpisujú.

V ......................., dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predávajúci Kupujúci